బాలాపూర్ లడ్డు

వినాయక చవితి రోజున మట్టితో తయారు చేసిన వినాయకుడుని నెలకొల్పి గణేష్ నవరాత్రులు సందర్బంగా  పూజలు చేసి వినాయకుడిని నిమజ్జనం చేస్తారు.  వినాయకుడిని నిమజ్జనము చేసే ముందు వినాయకుని విగ్రహాని భక్తులు ఊరేగిస్తారు. వినాయకుని గ్రామోత్సవానికి ముందు గణేశుడికి నైవేద్యంగా ఆర్పించే వాటిలో లడ్డూ బాగా ప్రసిద్ధి చెందింది.

బాలాపూర్ గ్రామం
తెలంగాణ రాష్ట్రం, రంగారెడ్డి జిల్లా, మహేశ్వరం లో  బాలాపూర్ గ్రామం ఉంది. ఇక్కడ ప్రతి ఏడాది వినాయక చవితి కి వినాయకుడి లడ్డును  వేలం వేస్తారు. రాష్ట్రం నలుమూలల నుండి భక్తులు వచ్చి వేలంపాటలో ఈ లడ్డును రాష్ట్రంలోనే అత్యధికంగా వేలం పాట పడి దక్కించుకుంటారు. దీనితో బాలాపూర్ లడ్డు ఎంతో ప్రాముఖ్యతను సంపాదించుకుంది. బాలాపూర్ లడ్డుతో అన్ని విధాలా అదృష్టం కలసివస్తుందని భక్తులకు నమ్మకంగా మారింది.

బాలాపూర్ లడ్డు విశిష్టత
బాలాపూర్ గణేష్ ఉత్సవ సమితి 1980లో ఏర్పాటైంది. తొలిసారి 1994లో బాలాపూర్ లడ్డు వేలంపాట ప్రారంభమైంది. తొలిసారి జరిగిన వేలంపాటలో వ్యవసాయదారుడైన కొలను మోహన్ రెడ్డి  కుటంబం రూ.450 దక్కించుకున్నాడు. ఆ లడ్డును ఆయన పొలంలో చల్లాడు ఆ ఏడాది ఆర్థికంగా ఆయనకు కలిసిరావండంతో, 1995లో రూ. 4500 లకు మరోసారి వేలంపాటలో లడ్డును దక్కించుకున్నాడు. ఆయనకు లడ్డు వేలం బాగా కల్సివచ్చింది. దీనితో లడ్డు ఎంతో మహిమలు కలదని, అంత మంచే జరుగుతుందనే నమ్మకంతో బాలాపూర్ లడ్డుకి భక్తుల్లో నమ్మకం పెరిగింది. ప్రతి ఏడాది వందల నుండి వేలు, వేలు నుండి లక్షలకు లడ్డు వేలంపాట చేరుకుంది. బాలాపూర్ లడ్డు దక్కించుకున్న వారి ఇంట్లో సిరిసంపదలు విరజిల్లుతాయని.. పసిడి పంటలు పండుతాయని భక్తుల్లో  విశ్వాసం పెరిగింది.

లడ్డు వేలం విధానం
బాలాపూర్ లడ్డు కోసం వినాయక చవితి మొదట రోజు నుండి లడ్డు కోసం పోటీపడుతున్న వారి దరఖాస్తులను ప్రారంభించి నిమజ్జనం నాడు ఉదయం 7 గంటలకు అప్లికేషన్లను ముగించేస్తారు. లడ్డు వేలం పాట మొదట రూ. 1,116 లతో ప్రారంభమవుతుంది. వేలంపాటలో లడ్డును దక్కించుకున్న వారు బాండ్ పై సంతకం చేసి వచ్చే ఏడాది వేలం పాటనాడు డబ్బులు ఇవ్వాలి. గణేష్ లడ్డు వేలంపాట ద్వారా వచ్చిన డబ్బు బాలాపూర్ ఉత్సవ కమిటీ  గ్రామాభివృధికి, సేవా కార్యక్రమాలకు ఖర్చు పెడతారు. ఈ డబ్బు తో  గ్రామంలో పాఠశాలలు, రోడ్లు, దేవాలయాలకు వినియోగిస్తారు.

లడ్డు వేలం పాటలో దక్కించుకున్నవారు

 1994  - కొలను మోహన్ రెడ్డి - రూ.450, 
 1995 - కొలను మోహన్ రెడ్డి - రూ.4500,
 1996- కొలను కృష్ణారెడ్డి - రూ.18,000, 
 1997- కొలను కృష్ణారెడ్డి - రూ.28,000,
 1998- కొలను మోహన్ రెడ్డి - రూ.51,000,
 1999- కళ్లెం ప్రతాప్ రెడ్డి - రూ.65,000,
 2000- కళ్లెం అంజిరెడ్డి - రూ.66,000
 2001- జి. రఘునందన్ చారి - రూ.85,000
 2002- కందాడ మాధవరెడ్డి - రూ.1,05,000 లక్షలు
 2003- చిగురింత బాల్ రెడ్డి - రూ.1,55,00 లక్షలు
 2004- కొలన్ మోహన్ రెడ్డి - రూ.2,01,000 లక్షలు
 2005- ఇబ్రహీం శేఖర్ - రూ.2,08,000 లక్షలు
 2006- చిగురింత తిరుపతి రెడ్డి - రూ.3,00,000 లక్షలు
 2007- రఘునందన్ చారి   - రూ.4,15,000 లక్షలు
 2008- కొలన్ మోహన్ రెడ్డి  - రూ.5,07,000 లక్షలు
 2009-  సరిత   - రూ.5,10,000 లక్షలు
 2010-  కొడాలి శ్రీధర్ బాబు   - రూ.5,35,000 లక్షలు
 2011- కొలన్ ఫ్యామిలీ - రూ.5,45,000 లక్షలు
 2012- పన్నాల గోవర్థన్   - రూ.7,50,000 లక్షలు
 2013-  తీగల కృష్ణారెడ్డి  - రూ.9,26,000 లక్షలు
 2014-  సింగిరెడ్డి జైహింద్ రెడ్డి   - రూ.9,50,000 లక్షలు
 2015-  కళ్లెం మదన్ మోహన్ రెడ్డి   - రూ.10,32,000 లక్షలు
 2016- స్కైలాబ్ రెడ్డి  - రూ.14,65,000 లక్షలు
 2017-  నాగం తిరుపతి రెడ్డి   - రూ.15,60,000 లక్షలు
 2018-   శ్రీనివాస్ గుప్తా   - రూ.16,60,000లక్షలు 
 2019-  కొలను రామిరెడ్డి   - రూ.17,60,000 లక్షలు
 2020 - కరోనా కారణంగా వేలం పాట జరగలేదు
2021 - మర్రి శశాంక్ రెడ్డి, రమేశ్ యాదవ్ రూ.18,90,000 లక్షలు
2022 -వంగేటి లక్ష్మారెడ్డి - రూ.24,60,000 లక్షలు

మూలాలు 

వినాయకుడు
రంగారెడ్డి జిల్లా పట్టణాలు